Breithiúnas na Cúirte Ginearálta an 2 Iúil 2025 – Emanuele agus Hansen v an Pharlaimint
(Cás T-228/24) 1
(Seirbhís Shibhialta – Oifigigh – Pinsean scoir – Athchóiriú ar Rialacháin Foirne 2004 agus 2014 – Bearta idirthréimhseacha a bhaineann le rialacha mionsonraithe áirithe chun cearta pinsin a ríomh – Airteagal 28 d’Iarscríbhinn XIII a ghabhann leis na Rialacháin Foirne – Foireann shealadach a tháinig chun bheith ina n-oifigigh – Ráta bliantúil fála cearta pinsin – Aois scoir – Raon feidhme an dlí – Cóir chomhionann)
Teanga an cháis: an Fhraincis
Páirtithe
Iarratasóirí: Gianfranco Emanuele (Ceroux-Mousty, an Bheilg), Dorte Hansen (Etterbeek, an Bheilg) (ionadaithe: L. Levi agus P. Baudoux, Dlíodóirí)
Cosantóir: Parlaimint na hEorpa (ionadaithe: S. Bukšek Tomac agus M. Mão Cheia Carreira, Gníomhairí)
Idiragraithe, mar thaca leis an gcosantóir: Comhairle an Aontais Eorpaigh (ionadaithe: M. Bauer agus X. Chamodraka, Gníomhairí), an Coimisiún Eorpach (ionadaithe: A. Baeckelmans, M. Brauhoff agus G. Niddam, Gníomhairí)
Ábhar
Lena gcaingean de bhun Airteagal 270 CFAE, iarrann na hiarratasóirí go gcuirfí ar neamhní cinntí ó Pharlaimint na hEorpa an 4 Iúil 2023 lena ndiúltaítear dá n-iarratas ar Airteagail 21 agus 22 de Rialacháin Foirne Oifigigh an Aontais Eorpaigh a chur i bhfeidhm chun a n-aois scoir agus ráta bliantúil fála a gcearta pinsin a chinneadh.
An chuid oibríochtúil
Díbhtear an chaingean.
Ordaítear do Gianfranco Emanuele agus do Dorte Hansen a gcostais féin agus na costais arna dtabhú ag Parlaimint na hEorpa a íoc.
Ordaítear do Chomhairle an Aontais Eorpaigh agus don Choimisiún Eorpach a gcostais féin a íoc.
____________
1 IO C, C/2024/3786, 24.6.2024.